《赠余子畏》
宋代·陈藻

相识红泉旧日多，年年地上渐消磨。
眼青好我今无几，头白逢君喜若何。
纵道索居无伴侣，却能默悟自雄豪。
细君扫去床书怒，笑答为儒合诋诃。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。